《女冠子·山阁有花，一茎多枝，瓣萼皆深黄，似北地金莲花而小，土人谓之金丝菊》
宋代·王用宾

道冠金缛。羞作趋时结束。可中庭。疏影分缃缥，轻香度素馨。

露犹溥晓色，风不带秋声。谁送东篱酒，醉渊明。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。